ai4bharat/Pralekha huggingface dataset:
आरोग्य आणि कुटुंब कल्याण मंत्रालय
दैनंदिन मृत्यूंच्या संख्येत सतत घट, गेल्या 16 दिवसांत दैनंदिन मृत्यू 300 पेक्षा कमी;
ब्रिटनमधून आलेल्या नव्या कोरोना विषाणु बाधितांची संख्या 90, गेल्या 24 तासात एकही रुग्ण नाही
नवी दिल्ली, 10 जानेवारी 2021
केंद्र आणि राज्य तसेच केंद्रशासित प्रदेश सरकारच्या रुग्णालयात दाखल असलेल्या रुग्णांवर प्रभावी वैद्यकीय व्यवस्थापन पद्धतीद्वारे केलेल्या प्रयत्नांमुळे भारतातील मृत्यूंची संख्या निरंतर घटली आहे, जी आज 1.44 % इतकी आहे. विलगीकरणाची प्रभावी पद्धती, आक्रमक चाचणी पद्धती आणि सरकारी आणि खासगी रुग्णालयांमध्ये प्रमाणित वैद्यकीय व्यवस्थापन नियमावलीवर आधारित रुग्णांची काळजी घेण्याच्या नियमावलीनुसार कार्यवाही झाल्यामुळे मृत्यूंची संख्या कमी झाली आहे.
देशभरात गेल्या 16 दिवसांमध्ये 300 पेक्षा कमी मृत्यूंची नोंद झाली आहे.
कोविड व्यवस्थापन आणि प्रतिसाद धोरणाचा एक भाग म्हणून, केंद्र सरकारने बारकाईने केवळ कोविड नसण्याकडे लक्ष केंद्रित केले नाही तर मृत्यूचे प्रमाण कमी करणे आणि कोविडमुळे गंभीर आणि वैद्यकीय गुंतागुंत असलेल्या रुग्णांना तातडीची वैद्यकीय सेवा उपलब्ध करून त्यांचा जीव वाचविण्याकडे लक्ष केंद्रित केले. केंद्र आणि राज्य तसेच केंद्रशासित प्रदेश सरकारांमधील सहकार्यासह केलेल्या प्रयत्नांमुळे देशभरातील आरोग्यसेवा बळकट होण्यास मदत झाली.
प्रति दशलक्ष लोकसंख्येमागे मृत्यू दर  सर्वांत कमी असणाऱ्या देशांपैकी भारत एक आहे. रशिया, जर्मनी, ब्राझिल, फ्रान्स, अमेरिका, ब्रिटन आणि इटली यासारख्या देशांमध्ये प्रति दशलक्ष लोखसंख्येमागील मृत्यूदर बराच अधिक आहे.
भारताची सध्याची सक्रिय रुग्णसंख्या 2,23,335 असून भारतातील एकूण बाधित रुग्णसंख्येच्या ती 2.14 % इतकी आहे. गेल्या 24 तासात 19,299 रुग्ण बरे झाल्यामुळे एकूण सक्रिय रुग्ण संख्येतून 855 रुग्ण कमी झाले आहेत.
आकडेवारीवरून गेल्या 24 तासांतील सक्रिय रुग्ण संख्येतील बदल लक्षात येतो. महाराष्ट्रात वाढत्या आलेखानुसार 1,123 वाढीव संख्येची नोंद आहे, तर राजस्थानमध्ये घटता आलेख दर्शवित 672 इतकी संख्या कमी झाल्याची नोंद आहे.
भारतातील प्रति दशलक्ष लोकसंख्येमागे असलेली सक्रिय रुग्णसंख्या ही जगभरात सर्वांत कमी आहे. भारतात ती 162 आहे तर ब्राझिल, रशिया, जर्मनी, इटली, ब्रिटन आणि अमेरिका यासारख्या देशांमध्ये सक्रिय रुग्णसंख्येचा दर प्रति दशलक्ष लोकसंख्येमागे बराच अधिक आहे.
एकूण बरे झालेल्या रुग्णांची संख्या आज 10,075,950 इतकी आहे. रुग्ण बरे होण्याचा दर 96.42 % पर्यंत वाढला आहे.
79.12 % नव्याने बरे झालेली रुग्ण संख्या ही 10 राज्ये, केंद्रशासित प्रदेशांमधील आहे.
केरळमध्ये 5,424 रुग्ण कोविडमधून बरे झाल्याचे निदर्शनास आले आहे. महाराष्ट्र आणि उत्तर प्रदेश येथे अनुक्रमे 2,401 आणि 1,167 नवीन रुग्ण बरे झाले आहेत.
गेल्या 24 तासात 18,645 नवीन रुग्णांची नोंद झाली आहे.
नवीन रुग्ण नोंदीपैकी 82.25 % रुग्ण दहा राज्य, केंद्रशासित प्रदेशांमधील आहेत.
केरळमध्ये गेल्या 24 तासात 5,528 नवीन रुग्णांची नोंद झाली आहे. महाराष्ट्रात 3,582 नवीन रुग्ण तर छत्तीसगड येथे ,1014 इतकी दैनंदिन नवीन रुग्णांची नोंद काल करण्यात आली आहे.
सात राज्ये आणि केंद्रशासित प्रदेशांमधून 76.65 % मृत्यूंची नोंद गेल्या 24 तासात करण्यात आली आहे.
महाराष्ट्रात सर्वाधिक 57 मृत्यूंची नोंद झाली आहे. केरळ येथे देखील 22 तर पश्चिम बंगाल येथे 20 मृत्यू नोंदविले गेले.
ब्रिटनमधील नवीन विषाणूमुळे बाधित असलेले 90 नमूने आढळले आहेत.
G.Chippalkatti/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
आशियाई क्रीडा स्पर्धा 2022 मध्ये महिलांच्या भालाफेकीत अन्नू राणीने भारताला सुवर्णपदक मिळवून दिल्याबद्दल पंतप्रधानांनी केले अभिनंदन
पंतप्रधान नरेंद्र मोदी यांनी हँगझोऊ येथे सुरू असलेल्या आशियाई क्रीडा स्पर्धा 2022 मध्ये महिला भालाफेकीत सुवर्णपदक जिंकल्याबद्दल अन्नू राणीचे अभिनंदन केले आहे.
पंतप्रधानांनी X या समाज माध्यमावर पोस्ट केले:
“क्रीडा स्पर्धेत आणखी एक सुवर्ण!
अन्नू राणीने आशियाई क्रीडा स्पर्धेत महिला भालाफेकीत केलेल्या उत्कृष्ट कामगिरीबद्दल देशाला तिचा खूप अभिमान आहे.
या सुवर्णपदकाने भारताचा गौरव वृद्धिंगत केला आहे. भविष्यात देखील ती अशीच उच्च ध्येय बाळगत राहो आणि आपल्या सर्वांना प्रेरणा देत राहो!”
संरक्षण मंत्रालय
नव्याने मंजूरी मिळालेल्या 10 सैनिकी शाळांमध्ये प्रवेश घेण्यासाठीची प्रक्रिया समजून घेण्यासाठी ई-कौन्सिलिंगच्या दुसऱ्या फेरीसाठी वेब पोर्टल पुन्हा सुरु
नवी दिल्ली, 22 जून 2022
सैनिक स्कूल सोसायटीच्या नव्या सैनिकी शाळांमध्ये प्रवेशाची पहिली फेरी यशस्वीरित्या पूर्ण झाल्यानंतर, आता दुसऱ्या फेरीच्या प्रवेशप्रक्रियेसाठी, ई-कौन्सिलिंग  वेब पोर्टल आजपासून पुन्हा सुरु झाले आहे. दुसऱ्या फेरीत नव्या मान्यताप्राप्त 10 सैनिकी शाळांमध्ये 534 पदे भरली जाणार आहेत.
सैनिकी शाळांमध्ये प्रवेशासाठीची मार्गदर्शन/समुपदेशन प्रक्रिया https://sainikschool.ncog.gov.in/ecounselling या पोर्टलवर 26 जून 2022 पर्यन्त उपलब्ध असेल. राष्ट्रीय चाचणी संस्था- एनटीए ने घेतलेल्या अखिल भारतीय सैनिकी शाळा प्रवेश परीक्षेत  उत्तीर्ण झालेले सर्व पात्र विद्यार्थी, ज्यांनी पहिल्या फेरीच्या ई-कौन्सिलिंग साठी नोंदणी केली होती, ते दुसऱ्या फेरीसाठी पात्र असतील. मात्र याला खालील अपवाद आहेत, ते खालीलप्रमाणे :
- ज्या विद्यार्थ्यांना याधीच सैनिकी शाळेत प्रवेश मिळाला आहे 
- ज्या विद्यार्थ्यांना पहिल्या फेरीत, त्यांनी दिलेल्या प्राधान्य/पसंतीक्रमाच्या बाहेरच्या शाळांमध्ये प्रवेश मिळाला आहे, मात्र त्यांनी त्याला अजिबात प्रतिसाद दिलेला नाही.
- ज्या विद्यार्थ्यांना पहिल्या फेरीत प्रवेश मिळाला असूनही, त्यांनी त्यासाठी उत्सुकता दर्शवलेली नाही.
- पहिल्या फेरीत ज्यांना त्यांच्या पसंतीच्या शाळेत प्रवेश मिळाला असून, त्यांनी तिथे जाण्याची इच्छाही दर्शवली आहे. मात्र अद्याप प्रवेश शुल्क भरलेले नाही.
असे, सगळे वगळता इतरांना दुसऱ्या फेरीच्या ई-समुपदेशनात प्रवेश घेता येईल. दुसऱ्या फेरीत प्रत्येक पात्र विद्यार्थी त्याच्या पसंतीच्या तीन शाळा सांगू शकतो/शकते. प्रत्यक्ष पडताळणी आणि प्रवेश शुल्क भरण्याची तारीख, लवकरच पोर्टलवर अपलोड केली जाईल. सविस्तर माहितीसाठी, पात्र आणि इच्छुक विद्यार्थ्यांनी प्रवेश पोर्टलला भेट द्यावी.
S.Kulkarni/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 192
पंतप्रधान कार्यालय
पंतप्रधानांनी पापुआ न्यू गिनीचे गव्हर्नर जनरल यांची घेतली भेट
हिंद -प्रशांत द्वीपसमूह सहकार्य मंचाच्या तिसऱ्या शिखर परिषदेच्या निमित्ताने , पंतप्रधान नरेंद्र मोदी यांनी 22 मे 2023 रोजी पापुआ न्यू गिनीचे गव्हर्नर-जनरल सर बॉब डाडे यांची पोर्ट मोरेस्बी येथील शासकीय निवासस्थानी भेट घेतली.
प्रथमच पापुआ न्यू गिनीच्या दौऱ्यावर आलेल्या पंतप्रधानांचे गव्हर्नर-जनरल यांनी स्वागत केले. दोन्ही देशांमधील द्विपक्षीय संबंधांचे महत्त्व आणि विकास भागीदारी यावर उभय नेत्यांमध्ये चर्चा झाली तसेच हे सहकार्य अधिक दृढ करण्यासाठी त्यांनी सहमती दर्शवली.
पंतप्रधान कार्यालय
पॅरालिम्पिकमध्ये थाळीफेक क्रीडा प्रकारात कांस्य पदक पटकावल्याबद्दल पंतप्रधानांनी केले विनोद कुमारचे अभिनंदन
नवी दिल्ली, 29 ऑगस्ट 2021
पंतप्रधान नरेंद्र मोदी यांनी विनोद कुमारचे टोक्यो येथे सुरु असलेल्या पॅरालिम्पिक स्पर्धेत थाळीफेक क्रीडा प्रकारात कांस्य पदक पटकावल्याबद्दल अभिनंदन केले आहे.
ट्वीट संदेशात पंतप्रधान म्हणाले;
"भारत विनोद कुमारच्या उत्कृष्ट कामगिरीने आनंदित आहे. कांस्य पदक जिंकल्याबद्दल त्याचे अभिनंदन. मेहनत आणि दृढतेचे फळ दिसून येत आहे. #Paralympics"
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
संसदेत नवीन मंत्र्यांचा परिचय करून देताना पंतप्रधानांच्या निवेदनाचा मजकूर
महिला, दलित, आदिवासी मंत्री मोठ्या संख्येने असणं उत्साह, आनंद आणि अभिमानास्पद बाब : पंतप्रधान
देशातील दलित, महिला, ओबीसी समाजातील व्यक्ती तसेच शेतकऱ्यांची मुले मंत्री होणं काही लोकांच्या पचनी पडत नाही : पंतप्रधान
नवी दिल्ली, 19 जुलै 2021
माननीय अध्यक्षजी,
आज सभागृहात उत्साहाचे वातावरण असणार कारण आमच्या महिला खासदार, मोठ्या संख्येने मंत्रीपदांवर रुजू झाल्या आहेत. आज मला खूप आनंद झाला आहे, की आमचे दलित बांधव मोठ्या संख्येने मंत्रीपदावर आरुढ झाले आहेत. आज आपल्या आदिवासी अनुसूचीत जमातीतील सर्व सहकारी मोठ्या संख्येने मंत्री झाले आहेत याबद्दल सर्वांना आनंद झाला असणार, असा मी विचार करत होतो.
आदरणीय अध्यक्षजी,
या वेळी सभागृहात असलेले आपले सहकारी खासदार जे शेतकरी कुटुंबातील आहेत, ग्रामीण भागातून पुढे आले आहेत, सामाजिक-आर्थिकद्रूष्ट्या मागासवर्गीय, ओबीसी समाजातील आहेत, त्यांना मोठ्या संख्येने मंत्रीमंडळात संधी मिळाली आहे, त्यांचा परिचय करून देण्यात आनंद झाला असता, प्रत्येक बाकावरून, ते बाक वाजवून त्यांचा सन्मान करण्यात आला असता. पण कदाचित देशातील दलित मंत्री व्हावेत, देशातील महिला मंत्री व्हाव्यात, देशातील इतर मागासवर्गीय मंत्री व्हावेत, देशातील शेतकऱ्यांची मुले मंत्री व्हावीत, ही गोष्ट काही लोकांना पसंत पडली नसावी आणि म्हणून ते त्यांचा परिचय देखील होऊन देत नाहीत. आणि म्हणूनच, माननीय सभापती महोदय, मंत्रिमंडळातील नवनियुक्त सदस्यांची लोकसभेत ओळख झाली पाहिजे.
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
सैन्य दलाच्या कार्यात्मक आणि खरेदीविषयक बाबींचा संरक्षणमंत्र्यांनी घेतला आढावा
नवी दिल्ली, 7 जून 2019
संरक्षण मंत्री राजनाथ सिंह यांनी आज सैन्य दलाच्या कार्यात्मक आणि खरेदीविषयक बाबींचा एका बैठकीत आढावा घेतला. सध्या सुरु असलेले पायाभूत प्रकल्प आणि अद्ययावतीकरणाबाबत भविष्यातला नियोजन आराखडा याबाबत संबंधित अधिकाऱ्यांनी मंत्र्यांना माहिती दिली.
कार्यात्मक सज्जतेबाबत चर्चा करण्यासाठी लष्कर, नौदल आणि हवाई दलाच्या स्वतंत्र बैठका आयोजित करण्याच्या सूचना राजनाथ सिंह यांनी दिल्या. संरक्षण सचिव संजय मित्रा यांच्यासह मंत्रालयातले वरिष्ठ अधिकारी या बैठकीला उपस्थित होते.
B.Gokhale/N.Chitale/P.Malandkar
(Visitor Counter : 73
सुक्ष्म, लघु आणि मध्यम उदयोग मंत्रालय
एमएसएमईंना दिलासा देण्यासाठी सरकारने अलिकडील काळात घेतलेल्या निर्णयांमुळे अर्थव्यवस्था वेग घेईल: नितीन गडकरी
विविध मंत्रालय/विभाग आणि पीएसयु यांनी एमएसएमई देयके प्राधान्याने पूर्ण करण्यासाठी सर्व मुख्यमंत्र्यांनी निर्देश देण्याची गडकरींची विनंती
नवी दिल्ली, 10 ऑगस्ट 2020
केंद्रीय सुक्ष्म, लघु आणि मध्यम उद्योग खात्याचे मंत्री नितीन गडकरी यांनी म्हटले की, एमएसएमईंची नवी व्याख्या, फंड ऑफ फंडस योजना, चॅम्पीअन्स पोर्टल, एमएसएमईंना विस्तारीत पतपुरवठा यामुळे महामारीमुळे मंदावलेल्या अर्थव्यवस्थेला नक्कीच गती मिळेल. ते आज फिक्की कर्नाटक राज्य परिषदेने आयोजित केलेल्या एमएमएमई परिषदेत बोलत होते. त्यांनी सर्व भागधारकांना भीती आणि नकारात्मकतेपासून दूर रहाण्याचे आवाहन केले आणि देशाला आर्थिक शक्ती बनविण्यासाठी सरकार सर्वतोपरी प्रयत्न करत असल्याचे सांगितले.
गडकरी पुढे म्हणाले, एमएमएमईंना मदत पॅकेजमध्ये जाहीर केलेल्या 3 लाख कोटी रुपयांपैकी 1,20,000 कोटी रुपयांचे कर्ज प्रदान केले आहे.
प्रलंबित देयकांविषयी बोलताना ते म्हणाले की, सर्व मंत्रालय, विभाग आणि पीएसयूजना एमएसएमईची प्रलंबित देयके 45 दिवसांत भरण्याचे निर्देश देण्यात आले आहेत. तसेच त्यांनी सर्व मुख्यमंत्र्यांना विनंती केली की, त्यांनी राज्य/केंद्रशासित प्रदेश, मंत्रालय/विभाग आणि पीएसयू यांना एमएसएमई देयके प्राधान्याने देण्यासंबंधी निर्देश द्यावे. समाधान  पोर्टलवर नोंदवण्यात आलेल्या समस्यांची बारकाईने तपासणी केली जात आहे, असे मंत्री म्हणाले.
गडकरींनी वेबिनारमधील सहभागितांना माहिती दिली की, सरकार भू बँक आणि सामाजिक सुक्ष्म वित्त संस्था या संकल्पनांवर काम करत आहे, याचा उद्योजक आणि लहान दुकान अथवा व्यवसाय करणाऱ्यांना चांगला लाभ होईल.
पंतप्रधानांनी जाहीर केलेल्या आत्मनिर्भर भारत अभियानाबाबत बोलताना ते म्हणाले की हातमाग, हस्तकला, खादी उद्योग आणि कृषी-आधारीत उद्योगांना 115 महत्वाकांक्षी जिल्ह्यांमध्ये प्रोत्साहन दिले पाहिजे. कृषी, ग्रामीण आणि आदिवासी क्षेत्रासाठी आपणास विशेष धोरणे आखण्याची गरज आहे कारण या क्षेत्रांमध्ये रोजगार निर्मितीची मोठी क्षमता आहे.
कर्नाटक सरकारमधील मंत्री जगदीश शेट्टर, एसबीआयचे अध्यक्ष आणि फिक्कीचे सभासद प्रतिनिधी वेबिनारमध्ये सहभागी झाले होते.
M.Chopade/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
संरक्षण मंत्रालय
भारतीय लष्कराकडून गणवेशाच्या नव्या रचनेची आणि केमोफ्लाज पॅटर्नची बौद्धिक संपदा हक्क  अंतर्गत नोंदणी
नवी दिल्ली, 3 नोव्हेंबर 2022
भारतीय लष्कराकडून आपल्या गणवेशाचे स्वामित्व प्रस्थापित करण्यासाठी गणवेशाच्या नव्या केमोफ्लाज पॅटर्नची आणि सुधारित लढाऊ गणवेशाच्या डिझाइनची नोंदणी करण्याची प्रक्रिया पेटंट्स, डिझाईन्स आणि ट्रेडमार्कचे महा नियंत्रक, कोलकाता यांनी पूर्ण केली आहे. पेटंट कार्यालयाच्या अधिकृत जर्नलमध्ये 21 ऑक्टोबर 2022 रोजी अंक क्रमांक 42/2022 द्वारे नोंदणी प्रकाशित करण्यात आली आहे. भारतीय लष्कराच्या सैनिकांसाठी नवीन डिजिटल पॅटर्न कॉम्बॅट युनिफॉर्मचे अनावरण 15 जानेवारी 2022  रोजी करण्यात आले. सुधारित गणवेशाचे स्वरूप समकालीन आहे तर रचना कामासाठी अनुकूल आहे. गणवेशाचे कापड वजनाला हलके, मजबूत, श्वास घेण्यायोग्य, जलद कोरडे होणारे आणि देखभाल करण्याला सोपे आहे. महिलांच्या लढाऊ गणवेशासाठी लिंगविशिष्ट बदलांचा समावेश केल्याने गणवेशाचे वेगळेपण स्पष्ट दिसते.
डिझाईन आणि केमोफ्लाज पॅटर्नचे ‘बौद्धिक संपदा अधिकार ’ आता पूर्णपणे भारतीय लष्कराकडे आले आहेत. त्यामुळे अधिकृत नसलेल्या कोणत्याही विक्रेत्याद्वारे उत्पादन करणे बेकायदेशीर असेल आणि तसे केल्यास कायदेशीर परिणामांना सामोरे जावे लागेल. भारतीय सैन्य डिझाईनचे विशेष अधिकार लागू करू शकते आणि सक्षम न्यायालयासमोर दिवाणी कारवाईच्या मार्गाने उल्लंघनाचे दावे दाखल करू शकते. उल्लंघनाविरूद्धच्या उपायांमध्ये अंतरिम आणि कायमस्वरूपी आदेश तसेच नुकसानीचा समावेश होतो.
गणवेशाचा नवीन पॅटर्न सादर करण्याच्या प्रक्रियेचा एक भाग म्हणून, एकूण 50,000 संच कॅन्टीन स्टोअर्स विभाग  मार्फत आधीच खरेदी केले गेले आहेत. 15 सीएसडी डेपोंना  वितरित केले गेले आहेत. दिल्ली येथील नॅशनल इन्स्टिट्यूट ऑफ फॅशन टेक्नॉलॉजी  च्या प्रशिक्षकांच्या समन्वयाने विशिष्ट डिझाइननुसार नवीन गणवेशांची शिलाई करण्यासाठी नागरी आणि लष्करी टेलरना प्रशिक्षण देण्यासाठी कार्यशाळा आयोजित केल्या जात आहेत. ज्युनिअर कमिशन्ड ऑफिसर्स  आणि इतर श्रेणीतल्या  अधिकाऱ्यांना वैयक्तिक किटचा भाग म्हणून 11.70 लाख गणवेश संच पुरवण्यासाठी खरेदी प्रक्रिया प्रगतीपथावर आहे आणि ऑगस्ट 2023 पासून सुरू होण्याची शक्यता आहे.S.Patil/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 121
पंतप्रधान कार्यालय
पंचायत आणि स्थानिक स्वराज्य संस्थांच्या सक्षमीकरणावरील ट्विट साखळी पंतप्रधानांनी केली सामायिक
नवी दिल्ली, 24 एप्रिल 2023
MyGov द्वारे पंचायती आणि स्थानिक स्वराज्य संस्थांच्या सक्षमीकरणासंदर्भातील ट्विट साखळी पंतप्रधान नरेंद्र मोदी यांनी सामयिक केली आहे.
पंतप्रधानांनी ट्विट केले आहे:
"आम्ही पंचायती आणि स्थानिक स्वराज्य संस्थांना कसं सक्षम करत आहोत यावरील एक ट्विट साखळी."
S.Tupe/S.Mohite/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
केरळमध्ये पुरामुळे बाधित झालेल्यांना सर्वतोपरी मदत सुरू-जे.पी.नड्डा
(नवी दिल्ली, 19 ऑगस्ट 2018
पंतप्रधान नरेंद्र मोदी यांच्या मार्गदर्शनाखाली आरोग्य मंत्रालय, केरळमधल्या पूरग्रस्तांच्या मदतीसाठी सर्वतोपरी सहाय्य करत आहे. केरळमधल्या परिस्थितीवर आपले मंत्रालय देखरेख ठेवत आहे. आरोग्य सचिव, रोग नियंत्रण यंत्रणेद्वारे, राज्याच्या आरोग्य यंत्रणांशी दररोज संपर्क करत असल्याचे केंद्रीय आरोग्य आणि कुटुंब कल्याण मंत्री जे. पी. नड्डा यांनी म्हटले आहे. केरळच्या आरोग्यमंत्र्यांशी आपण चर्चा केली असून आपण स्वत: परिस्थितीवर लक्ष ठेवून असल्याचेही त्यांनी सांगितले.
3757 वैद्यकीय मदत शिबिरे लावण्यात आली आहेत. राज्य सरकारने विनंती केल्यानुसार 90 प्रकारची औषधे, राज्य सरकारने मागितलेल्या प्रमाणात केरळला पाठवली जात आहे. औषधांचा पहिला हप्ता उद्या पोहोचत आहे. पुरवठा वाढावा या दृष्टीने आरोग्य मंत्रालय, इतर राज्यांशी समन्वय साधत असल्याचे ते म्हणाले.
संसर्गजन्य रोगांचा प्रसार आणि नियंत्रण, पिण्याचे शुद्ध पाणी, स्वच्छता उपाययोजना इत्यादींबाबत आरोग्य विषयक सूचना तयार करण्यात आल्या असून त्या राज्य सरकारलाही पाठवण्यात आल्या आहेत.
पुराचे पाणी ओसरायला लागल्यानंतर रोगांचा फैलाव होण्याची शक्यता लक्षात घेऊन आपातकालीन वैद्यकीय मदत देण्यासाठी जलद प्रतिसाद आरोग्य पायाभूत सुविधा सुरळीत करण्यासाठी राष्ट्रीय आरोग्य अभियानाअंतर्गत सहाय्य पुरवण्यात येणार आहे.
N.Sapre/N.Chitale/P.Kor
गृह मंत्रालय
केंद्रीय गृहमंत्री अमित शहा यांच्याकडून उत्तरप्रदेशचे माजी मुख्यमंत्री कल्याण सिंग यांना अत्रौली येथे श्रद्धांजली
“कल्याण सिंग यांच्या निधनामुळे देशातील, विशेषतः उत्तर प्रदेशातील गरीब आणि उपेक्षित जनतेने त्यांचा हितचिंतक गमावला आहे.”
नवी दिल्ली, 23 ऑगस्ट 2021
केंद्रीय गृहमंत्री अमित शहा यांनी आज उत्तरप्रदेशचे माजी मुख्यमंत्री कल्याण सिंग यांना अत्रौली येथे अंतिम श्रद्धांजली वाहिली. कल्याण सिंग यांच्या मृत्यूमुळे आपल्या पक्षाचे फार मोठे नुकसान झाले आहे. त्यांच्या निधनामुळे आपल्या पक्षाने लढाऊ वृत्ती असलेले आघाडीचे एक नेते आणि देशातील, विशेषतः उत्तर प्रदेशातील गरीब आणि उपेक्षित जनतेने त्यांचे हितचिंतक व्यक्तिमत्वदेखील गमावले आहे, असे शहा म्हणाले.
केंद्रीय गृह मंत्र्यांनी सांगितले की कल्याण सिंग रामजन्मभूमी चळवळीतील एक महत्त्वाचे नेते होते आणि या चळवळीसाठी सत्तात्याग करताना त्यांनी मागचा पुढचा विचार केला नाही.
उत्तर प्रदेशच्या विकासासाठी आणि गरिबांच्या कल्याणासाठी त्यांनी त्यांचे जीवन समर्पित केले. उत्तर प्रदेशाला देशातील सर्वात उत्तम राज्य म्हणून घडविण्यासाठी त्यांनी नेहमीच अथकपणे काम केले असे शहा यांनी सांगितले.
केंद्रीय गृह मंत्री म्हणाले की बाबूजींच्या मृत्यूमुळे देशाच्या राजकीय वर्तुळात विशेषतः आमच्या पक्षात मोठी पोकळी निर्माण झाली आहे, आणि येत्या काळात ती लवकर भरून निघणे खूप कठीण आहे.
कल्याण सिंग यांच्या आत्म्याला शांती लाभो आणि त्यांचे जीवन, पक्ष कार्यकर्त्यांच्या येणाऱ्या अनेक पिढ्यांसाठी प्रेरणेचा स्त्रोत बनून राहो अशी प्रार्थना अमित शहा यांनी केली.S.Patil/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
गृह मंत्रालय
स्वातंत्र्यदिन 2023 निमित्त अग्निशमन सेवा, गृहरक्षक दल  आणि नागरी संरक्षण  कर्मचार्यांचा राष्ट्रपती पदकाने सन्मान
महाराष्ट्रातील आठ अग्निशमन जवानांचा उलेखनीय सेवेसाठी अग्निशमन सेवा पदकाने सन्मान तर पाच कर्मचाऱ्यांना उल्लेखनीय सेवेसाठी गृहरक्षक आणि नागरी संरक्षण पदक
नवी दिल्ली, 14 ऑगस्ट 2023
राष्ट्रपती शौर्य पदक आणि उल्लेखनीय सेवांसाठी राष्ट्रपती पदक तसेच शौर्य पदक आणि उत्कृष्ट सेवा पदके अग्निशमन सेवा, नागरी संरक्षण आणि गृहरक्षक दलाच्या जवानांना दरवर्षी प्रजासत्ताक दिन आणि स्वातंत्र्यदिनी जाहीर केली जातात.
वर्ष 2023 च्या स्वातंत्र्य दिनानिमित्त 53 जवानांचा अग्निशमन सेवा पदके देण्यात आली आहेत.
यापैकी, शौर्य आणि पराक्रम गाजवल्याबद्दल 03 जवानांना राष्ट्रपती अग्निशमन सेवा शौर्य पदक आणि एका जवानाला अग्निशमन सेवा शौर्यपदक देण्यात आले आहे.
उत्कृष्ट सेवेसाठी राष्ट्रपती अग्निशमन सेवा पदक 8 कर्मचाऱ्यांना आणि उल्लेखनीय सेवेसाठी अग्निशमन सेवा पदक 41 कर्मचार्यांना त्यांच्या संबंधित उत्कृष्ट आणि उल्लेखनीय सेवा कामगिरीसाठी देण्यात आले आहे. यापैकी महाराष्ट्रातील आठ अग्निशमन जवानांचा उलेखनीय सेवेसाठी अग्निशमन सेवा पदकाने सन्मान करण्यात आला आहे.
याव्यतिरिक्त, 48 कर्मचारी/स्वयंसेवक 2023 च्या स्वातंत्र्य दिनानिमित्त गृहरक्षक आणि नागरी संरक्षण पदकाचे मानकरी ठरले आहेत.
उत्कृष्ट सेवेसाठी राष्ट्रपती गृहरक्षक आणि नागरी संरक्षण पदक तसेच उल्लेखनीय सेवेसाठी गृहरक्षक आणि नागरी संरक्षण पदक अनुक्रमे 05 कर्मचारी / स्वयंसेवक आणि 43 कर्मचारी / स्वयंसेवकांना देण्यात आले आहे. यापैकी महाराष्ट्रातील पाच कर्मचाऱ्यांना उल्लेखनीय सेवेसाठी गृहरक्षक आणि नागरी संरक्षण पदके देण्यात आली आहेत.
अग्निशमन सेवा पदके आणि गृहरक्षक आणि नागरी संरक्षण पदक विजेत्यांची यादी परिशिष्टात जोडली आहे
अग्निशमन सेवा पदकांच्या यादीसाठी येथे क्लिक करा
गृहरक्षक आणि नागरी संरक्षण पदकांच्या यादीसाठी येथे क्लिक कराS.Bedekar/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 65
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 193 कोटी 57 लाख लसींच्या मात्रा देण्यात आल्या आहेत.
भारतातील उपचाराधीन रुग्णांची संख्या सध्या 18,386 आहे
उपचाराधीन रुग्णांचे प्रमाण 0.04% आहे
रुग्ण बरे होण्याचा दर सध्या 98.74% आहे.
गेल्या 24 तासात 2,236 रुग्ण बरे झाले, त्यामुळे बरे झालेल्या रुग्णांची संख्या वाढली असून ती एकूण 4,26,17,810 इतकी झाली आहे
गेल्या 24 तासात 2,745 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 85.08 कोटी चाचण्या करण्यात आल्या. गेल्या 24 तासात 4,55,314 चाचण्या करण्यात आल्या.
पंतप्रधान कार्यालय
ओदिशा केंद्रीय विद्यापीठाने पारंपरिक क्रीडा महोत्सव आयोजित केल्याबद्दल पंतप्रधानांकडून या उपक्रमाची प्रशंसा
पंतप्रधान नरेंद्र मोदी यांनी ओदिशा केंद्रीय विद्यापीठाने भारताच्या समृद्ध क्रीडा परंपरा आणि विविधतेबद्दल जागरूकता पसरवण्यासाठी पारंपरिक क्रीडा महोत्सव आयोजित केल्याबद्दल या उपक्रमाची प्रशंसा केली आहे.
केंद्रीय राज्यमंत्री डॉ. सुभाष सरकार यांच्या ट्विटला प्रतिसाद देताना पंतप्रधानांनी ट्विट केले;
"भारताच्या समृद्ध क्रीडा परंपरा आणि विविधतेबद्दल जागरुकता पसरवण्यासाठी ओदिशा केंद्रीय विद्यापीठाने, आयोजित केलेला पारंपरिक क्रीडा महोत्सव हा एक स्तुत्य उपक्रम आहे."
नौवहन मंत्रालय
जवाहरलाल नेहरू बंदर प्राधिकरणने केवळ 22 तासांचा  प्रभावी कार्यवाही कालावधी  नोंदवून भारताला सर्वोच्च कामगिरी करणार्या देशांमध्ये मिळवून दिले स्थान
गेल्या आर्थिक वर्षात केलेल्या विक्रमी हाताळणी कामगिरीनंतर महिन्याभराने जवाहरलाल नेहरू बंदर प्राधिकरण ,या कंटेनर हाताळणी करणाऱ्या प्रमुख बंदराने कंटेनर कार्गो हाताळणीत जागतिक मापदंड स्थापित करत आणखी एक पराक्रम केला आहे. .जागतिक बँकेने प्रकाशित केलेल्या लॉजिस्टिक कामगिरी निर्देशांक अहवाल, 2023 नुसार, जवाहरलाल नेहरू बंदर प्राधिकरणाचा प्रभावी कार्यवाही कालावधी म्हणजेच जहाजात माल चढवण्याच्या आणि उतरवण्याचा कालावधी केवळ 22 तास  आहे त्यामुळे भारताला सर्वोच्च कामगिरी करणाऱ्या देशांमध्ये स्थान देण्यात आले आहे.
माल चढवण्यासाठी आणि उतरवून घेण्यासाठी कंटेनर थांबण्याचा कालावधी कमी करण्यासाठी केलेल्या विविध उपाययोजनांमुळे जवाहरलाल नेहरू बंदर प्राधिकरण ही कामगिरी करू शकले. सर्वात महत्त्वाचे म्हणजे, बंदरात कार्यक्षम कामकाजासाठी सुविधा उपलब्ध करून देण्याच्या दृष्टीने, जेएनपीएने हाती घेतलेल्या, उत्तम भूपृष्ठ - रेल्वे आणि रस्ते कनेक्टिव्हिटी, केंद्रीकृत पार्किंग प्लाझा  सुविधा, प्रक्रियांचे डिजिटलीकरण; जहाज थांबण्याची आणि निघण्याची प्रक्रिया सुव्यवस्थित करणे; जहाजाच्या सुरळीत संक्रमणासाठी अधिक टग्स तैनात करणे आदी उपक्रमांबरोबरच टर्मिनल परिचालनाच्या कार्यक्षमतेचा यात सर्वात मोठा वाटा आहे
“जेएनपीएमधील आम्हा सर्वांसाठी ही आनंदाची बातमी आहे.नुकतेच गेल्या महिन्यात आम्ही 2022-23 मध्ये 6.05 दशलक्ष टीईयु हाताळण्याचा विक्रम साधला आहे, लॉजिस्टिक कामगिरी निर्देशांक 2023 अहवालानुसार जेएनपीएचे कार्यक्षमतेचे मापदंड अनेक देशांपेक्षा चांगले आहेत आणि आम्ही एक टीम म्हणून, आयात निर्यात व्यापारासाठी लॉजिस्टिक खर्च आणि वेळ आणखी कमी करण्यासाठी वचनबद्ध आहोत हे जागतिक बँकेच्या आकडेवारीवरून अधोरेखित झाले आहे'', असे जेएनपीएचे अध्यक्ष संजय सेठी यांनी सांगितले. या उल्लेखनीय कामगिरीबद्दल जेएनपीएचे अध्यक्ष आणि उपाध्यक्षांनी संपूर्ण टीमचे अभिनंदन केले आहे.
केंद्रीय लोकसेवा आयोग
एकत्रित संरक्षण सेवा लेखी परीक्षा  -2020 चा निकाल
केंद्रीय लोकसेवा आयोगाने दिनांक 08 नोव्हेंबर 2020 रोजी घेतलेल्या एकत्रित संरक्षण सेवा परीक्षा -2020च्या निकालानुसार खालील क्रमांकाचे 6727 उमेदवार सेवा निवड मंडळापुढे होणाऱ्या मुलाखतींसाठी पात्र ठरले आहेत.संरक्षण मंत्रालयाच्या मंडळाच्या  इंडियन मिलिटरी अँकेडेमीचा डेहराडून येथील जुलै 2021पासून सुरू होणारा 151 वा अभ्यासक्रम  जुलै 2021पासून सुरू होणारा ईझिमाला केरळ येथील इंडियन नेव्हल अँकेडेमीचा अभ्यासक्रम  हैद्राबाद इथे सुरू होणारा एअर फोर्स अँकेडेमीचा  जुलै 2021पासून सुरू होणारा अभ्यासक्रम )  आँक्टोबर 2021 पासून सुरू होणारा चेन्नई येथील 114 वा SSC अधिकारी प्रशिक्षण संस्थेचा अभ्यासक्रम  आँक्टोबर 2021 पासून सुरू होणारा चेन्नई येथील 28 वा SSC महिला  अधिकारी प्रशिक्षण संस्थेचा अभ्यासक्रम.
या सर्व अभ्यासक्रमांसाठी लेखी परिक्षेनंतर मुलाखती होणार आहेत.
निवड झालेल्या उमेदवारांची ही यादी तात्पुरती आहे. परीक्षेतील प्रवेशाच्या अटींनुसार त्यांना वय,शैक्षणिक पात्रता,एनसीसी यांच्याकडे जर पहिली पसंती शाॉर्ट सर्व्हिस कमिशन असेल तर पुरुष उमेदवारांनी सीडीएसई कडे, आणि महिला उमेदवारांनी एसएससी महिला आयएचक्यू ऑफ एमओडी आर्मी/भरती संचालनालय, वेस्ट ब्लॉक III आर के पूरम, नवी दिल्ली -110066 इथे, आणि जर नौदल ही पहिली पसंती असेल तर आयएचक्यू ऑफ एम ओडी  जर पहिली पसंती असेल तर आयएचक्यू ऑफ एमओडी डीएमपीआर रूम नंबर 204,सी विंग, सेना भवन,नवी दिल्ली 110011, जर वायू दल पहिली पसंती असेल तर PO3 एअर हेड क्वार्टर, जे ब्लॉक, रुम नंबर 17, वायू भवनासमोर,मोतीलाल नेहरू मार्ग नवीदिल्ली 110001येथे या उमेदवारांना मूळ प्रमाणपत्रे सादर करावी लागतील. जे उमेदवार ही प्रमाणपत्रे वेळेवर उपलब्ध करणार नाहीत त्यांचा प्रवेश रद्द केला जाईल. मूळ प्रमाणपत्रे 1 जुलै 2020 लष्कर भरतीसाठी वायूसेनेसाठी 13मे 2021 आणि शाँर्ट सर्व्हिस कमिशनसाठी 1 आँक्टोबर 2021या तारखांपर्यंतच सादर करता येतील. उमेदवारांनी मूळ प्रमाणपत्र पाठवून देऊ नयेत.
जे उमेदवार लेखी परीक्षेत उत्तीर्ण असतील आणि त्यांनी लष्कर ला आपली पहिली पसंती दिली असेल त्यांनी स्वतः ला भरती संचालनालय www.joinindianarmy.nic.in यावर एसएसबीच्या मुलाखतीसाठीच्या कॉलसाठी नोंदणी करणे आवश्यक आहे. उमेदवारांनी यापूर्वी नोंदणी केली असल्यास पुन्हा नोंदणी करण्याची आवश्यकता नाही.
जर उमेदवारांनी दिलेला पत्ता बदलला असेल तर त्यांनी लष्कर मुख्यालय /नौदल मुख्यालय/वायू मुख्यालय जे असेल त्याप्रमाणे त्वरीत थेटपणे कळवावे.
केंद्रीय लोकसेवा आयोगाच्या आवारात परीक्षा सभागृहाच्या इमारतीजवळ यासाठी एक सुविधा केंद्र उघडले आहे. परीक्षेसंदर्भात कोणतीही माहिती/स्पष्टीकरण हवे असल्यास सकाळी10 ते संध्याकाळी 5 वाजेपर्यंत वैयक्तिक रीत्या अथवा No.011-23385271, 011-23381125 , 011-23098543 दूरध्वनीवरून संपर्क साधू शकतात. उमेदवार http://www.upsc.gov.in या संकेतस्थळावर देखील निकालासंदर्भात माहिती मिळवू शकतात.
जे उमेदवार उत्तीर्ण झाले नाहीत, त्यांच्या गुणपत्रिका आयोगाच्या संकेतस्थळावर अंतिम निकालानंतर OTA वर 15 दिवसांच्या आत संकेतस्थळावर केल्या जातील,आणि 30 दिवसांसाठी उपलब्ध रहातील.